FK Minija

**Kretingos futbolo klubas „Minija“** (arba ***Kretingos „Minija“, FK „Minija“***) – Lietuvos futbolo klubas iš Kretingos. Dukterinė „Minijos“ komanda vadinama Minija B.

## Istorija
### Kretingos futbolas iki 1962 m.

Tarpukariu Kretingoje veikė įvairių organizacijos komandos. Jos priklausė LFLS Kretingos skyriui, Šaulių organizacijai, žydai turėjo „Maccabi“ skyrių, susiburdavo ir kitos komandos. Iš to laikotarpio žinomos komandos: 1923 m. LFLS Kretinga, 1931 m. – „Šaulys“, 1936 m. – Kretingos „Žemaitis“. Po karo (1946 m.) atsirado Kretingos „Žalgiris“, 1954-1957 m. „Kooperatininkas“, 1958–1960 m. – „Melioratorius“, 1960–1961 m. – „Laisvė“.

### „Minijos“ įkūrimas 1962 m.

Kretingos futbolo klubas „Minija“ buvo įkurtas 1962 m. Patys sėkmingiausi metai „Minijai“ buvo 3 metai po įkūrimo: 1964 m. Lietuvos futbolo A klasės pirmenybėse iškovota 3-oji vieta. Tai buvo ne vienintelis laimėjimas tais metais. Kitas – Lietuvos futbolo taurės turnyro laimėjimas, kuris gali būti laikomas pačiu reikšmingiausiu laimėjimu per visą klubo istoriją. Tačiau vėlesniais metais „Minijos“ rezultatų kreivė pakrypo žemyn. Jei sovietmečiu dar žaista aukščiausiojoje lygoje, tai atkūrus Lietuvos Nepriklausomybę aukščiausiame lygyje žaista tik vienerius metus (1993 m. užimta paskutinė, 14-oji vieta). Komanda iškrito į I lygą, o 1997 m. – ir į II lygą.

Tik 2010 m. komanda vėl sugrįžo į I lygą, kurioje tarp 10 komandų užėmė 9-ąją vietą. Vienais metais žaisdavo I lygoje, kitais II lygoje. 2015 m. LFF I-oje lygoje liko 16 vietoje, tačiau išliko Pirmoje lygoje. 2016 m. vėl buvo paskutinėje 16-oje vietoje. Klubas turėjo skolų, o už juos žaidė jaunimas. Po sezono komanda buvo išformuota ir klubas bankrutavo.

### Nuo 2017 m. Antra lyga

Dabartinis klubas įkurtas 2017 m. Debiutavo LFF II lyga pirmenybėse. Kapitonu išrinktas Kazys Mažionis. Pirmąsias oficialias sezono varžybas žaidė LFF taurės turnyre, kovas pradėjo nuo pirmojo etapo (1/32 f.) ir turėjo pripažinti varžovų pranašumą. Antros lygos (Vakarų regiono) sezono pradžia buvo sudėtinga, komanda buvo atsidūrusi turnyro lentelės apačioje, bet pakeitus trenerį komanda ėmė sparčiai rinkti taškus. Sezoną baigė trečioje turnyrinės lentelės vietoje. 2018 m. pradžioje kontora pasikeitė pavadinimą ir persivadino į VŠĮ Kretingos Minija. Sporto direktoriumi paskirtas Šenderis Giršovičius, kuris bus atsakingas už sudėties komplektaciją ir jaunimo ugdymą. Komanda puoselėja viltis patekti į Pirmą lygą. Antros lygos (vakarų zonos) reguliarusis čempionatas baigėsi, o su FK Babrungas Plungė turėjo surinkę vienodai taškų. Vyko papildomos rungtynės, kad išsiaiškinti pirmenybių nugalėtoją. Auksinėse rungtynėse kretingiškiai pasiekė įtikinamą pergalę rezultatu 5-0 ir tapo pirmenybių nugalėtojais.

### Nuo 2019 m. Pirma lyga

2019 m. sėkmingai licencijavosi Pirmos lygos pirmenybėms. Sezono pradžia klostėsi nesėkmingai, bet antroje sezono pusėje komanda sugebėjo pakilti į turnyrinės lentelės vidurį ir galutinėje komandų rikiuotėje buvo aštuntoje vietoje. 2020 m. žaidė Pirmoje lygoje. Po pirmojo etapo liko silpnųjų grupėje, o po antrojo etapo galutinėje komandų rikiuotėje užėmė dešimtą vietą. 2021 m. liko vienuoliktoje vietoje iš keturiolikos dalyvių. 2022 m. sezone vyr. trenerio pareigos patikėtos Dariui Žinduliui, kuris nuo 2021 m. lapkričio mėn. dirbo „Minijos“ vaikų futbolo akademijos techniniu vadovu, bei treniravo U-17 ekipą. Asistentu tapo ilgametis klubo žaidėjas, bei treneris Martynas Viluckas, kuris patikėtas ir vartininkų rengimas. 2022 m. klubas licencijavosi ir rungtyniavo 2022 m. Pirmoje lygoje.

2025 m. balandžio 21 d. „Minijos“ klubą, per investicijų grupę „Triple M“, įsigijo Prancūzijos futbolininkas Moussa Dembélé. Klubo akcijų kaina – apie 10 000 eurų, 2025 m. biudžetas – apie 130 000 eurų. Kai kurių futbolo investicijų rinkų analitikų nuomone FK Minija turi aukštus analitinius reitingus ir rodiklius ir yra geroje geografinėje padėtyje. Balandžio 30 d. imta diegti sporto duomenų valdymo platforma Iterpro Sports Intelligence.


Minija 1990s.jpg|Klubo emblema apie 1995 m.
FKminija.gif|Apie 2015 m.
FK MINIJA 2017.png|Nuo 2017 m.


## Stadionas

* Namų rungtynes klubas žaidžia Kretingos miesto stadione. 
* Kretingos dirbtinės dangos aikštėje žaidžiama ankstyvą pavasarį, rudenį, bei žiemos metu.

## Komandos simbolika ir spalvos

Mėlyname-žydrame-baltame skyde grifas su kardu ir užrašas „F.K. MINIJA“. Komanda žaidžia mėlynomis sportinėmis formomis. Namų rungtynes žaidžia baltais marškinėliais, tamsiai mėlynais šortais ir kojinėmis. Svečiuose žaidžia mėlynomis aprangomis. Mėlynais marškinėliais, tamsiai mėlynais šortais ir kojinėmis. 

### Sportinės aprangos ir jų pokyčiai
* **Namie:** 2018 m. buvo balta/žydra apranga.
* **Svetur:** 2018 m. buvo mėlyni marškinėliai, balti šortai ir žydros kojinės.

## Pasiekimai

* TSRS „Auksinės varpos“ taurės finalininkas (1971 m., pralaimėjo Ukrainos komandai)

## Sezonai

|}
|}

|}
|}

|}

## Sudėtis
''Atnaujinta:  

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" | Minija / Minija B
|----- bgcolor="#DFEDFD"

## Dubleriai

Dabartinio klubo dubleriai – Minija B debiutavo 2021 m. LFF III lygos, Klaipėdos apskrities pirmenybėse.

Ankstesniais metais dubleriai žaidė „Minija-2“ pavadinimu.

„Minijos-2“ sezonai:

|}

2010 m. antrąja „Minijos“ komanda tapo Salantas Salantai.

„Minijos-3“ sezonai:

|}

## Treneriai
* J. Aleksandravičius, 1950–1957
* Algirdas Andriuškevičius, 1962–1965, 1974, 1976–1978, 1983–1984, 1995–1996
* S. Brazdeikis, 1965–1972
* K. Mačiulskis, 1973
* K. Aleksejevas, 1975
* A. Karpas, 1979–1980
* R. Žiubrys, 1980–1982
* V. Beržanskas, 1983, 2002
* A. Balsevičius, 2005
* G. Petrauskas, 1985–1994, 1997–2001, 2003–2004, nuo 2006
* 
*  Vaidas Liutikas, nuo 2017 m. pradžios iki 2017 m. gegužės 14 d.
*  Arvydas Balsevičius, nuo 2017 m. gegužės 14 d.
*  Valdas Trakys, nuo 2019 m. sausio pabaigos.
*  Gvidas Juška, nuo .
*  Darius Žindulis, nuo 2021 m. sausio 31 d.
*  Tjago Bomfim da Silva, nuo 2023 m. vasario mėn. – 2025 m. kovo mėn.
*  Martynas Viluckas, nuo 2025 m. balandžio mėn.
*  André Marques, 2025 m. gegužės–liepos mėn.
*  Ricardo Freitas, nuo 2025 m. rugpjūčio mėn. iki sezono pabaigos.
*  Darius Gvildys, nuo 2026 m. sausio 3 d.

## Žymūs žaidėjai
* Edvardas Milius, ~1970
* Simonas Paulius, Lietuvos U-17 rinktinė
* Rimantas Skersys, 1991–1993
* Marius Šoblinskas, Lietuvos U-17 rinktinė
* Gediminas Žilys, Lietuvos U-17 rinktinė

## Komandos personalas
* Vadovas – Vidas Burba (nuo 2017 m.)
* Jaunimo treneris – Arvydas Balsevičius (? m.)
* Vartininkų treneris – Gytis Jakubaitis (nuo 2026 m.)

#### Buvę
* Sporto direktorius – Šenderis Giršovičius (2018 m. sausio mėn. iki 2019 m. sausio mėn.)

## Šaltiniai

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Pirma lyga (1lyga.lt)
* Globalsportsarchive